കളഞ്ഞുകിട്ടിയ പണം തിരികെനല്കി തൊടുപുഴ: റോഡില് നിന്നും ലഭിച്ച 50,000 രൂപ ഉടമസ്ഥന് തിരികെ നല്കി. ഇന്നലെ ഉച്ചയോടെ കുടയത്തൂര് വഴിക്കോട്ട് ബിന്ദു സാജനും ബന്ധുവായ ശ്രീജിഷ് വി. ഉണ്ണികൃഷ്ണനും പുറപ്പുഴയ്ക്ക് പോകുന്ന വഴി പാറക്കടവിനും നെടിയശാലയ്ക്കും ഇടയില് വച്ചാണ് നോട്ട് കെട്ട് റോഡില് കിടക്കുന്നത് ശ്രദ്ധയില് പെട്ടത്. പൊതിയാത്ത നിലയിലായിരുന്നു നോട്ടുകെട്ട് റോഡില് കിടന്നത്. ഉടന് ഇവര് പണം തൊടുപുഴ പോലീസ് സ്റ്റേഷനില് എത്തിച്ചു. അല്പസമയം കഴിഞ്ഞപ്പോള് പണം നഷ്ടപ്പെട്ട കോലാനി സ്വദേശി അരുണും സ്റ്റേഷനിലെത്തി. യാത്രാമധ്യേ ബൈക്കില് നിന്നാണ് പണം നഷ്ടപ്പെട്ടത്. പോലീസ് ഉദ്യോഗസ്ഥര് തുക അരുണിന് കൈമാറി. അമൃത് മഹോത്സവം തൊടുപുഴ: സ്വാതന്ത്ര്യത്തിന്റെ 75ാം വാര്ഷികത്തിന്റെ ഭാഗമായുള്ള അമൃത് മഹോത്സവത്തിന് നഗരസഭയില് തുടക്കമായി. ശുചിത്വമാലിന്യ സംസ്കരണ മേഖലയിലെ അവിഭാജ്യ ഘടകമായ ഹരിത കര്മസേനയോട് സഹകരിക്കാത്ത വ്യാപാര സ്ഥാപനങ്ങളില് ജനപ്രതിനിധികളും നിര്വഹണ ഉദ്യോഗസ്ഥരും സന്ദര്ശനം നടത്തി. നഗരസഭാ ചെയര്മാന് സനീഷ് ജോര്ജ്, വൈസ് ചെയര്പേഴ്സണ് ജെസി ജോണി, ഹെല്ത്ത് ഇന്സ്പെക്ടര്മാരായ ജി. സന്തോഷ്, ബിജോ മാത്യു, പി.വി. അമല എന്നിവര് പങ്കെടുത്തു.